
A közoktatást támogató szociális munkások tevékenységei a Győri járás iskoláiban

Kulcsszavak: szociális; iskola; együttműködés;
2018. szeptember 1-jétől bevezetésre került a hazai nevelési-oktatási intézményekben a szociális segítő tevékenység, illetve a szociális és gyermekjóléti szolgáltatások bővítése a gyermekek és tanulók veszélyeztetettségének megelőzése érdekében.
A kutatás célja annak feltárása, hogy az iskolai szociális munkások milyen mértékben tudnak integrálódni az oktatási intézményekben működő pedagógiai közösségekbe, képesek-e hatékony együttműködést kialakítani. A kutatás ezen túlmenően vizsgálni kívánja, hogy a szakmai diszciplínák közötti együttműködés hiánya vagy gyengesége milyen hatással lehet a szociális segítő tevékenységek és gyermekjóléti szolgáltatások eredményességére.
Kutatásomhoz a kvalitatív kutatási módszert választottam. Összesen 2 fővel (n=2) készítettem interjút (szociális segítőkkel) melyek során az alanyok előre összeállított nyílt kérdésekre válaszoltak.
Az interjúk összességében egy túlterhelt rendszer képét mutatják, ahol az erőforrások elégtelensége és a nagy létszám korlátozza a segítő munka eredményességét. Az együttműködés javítása érdekében nemcsak a találkozók rendszerességére, hanem a munkaterhelés arányosítására és az ellátott gyermeklétszám csökkentésére is hangsúlyt kellene helyezni.



